                                                                                                     Anexa nr.1 la HCL nr.___________
NOTĂ DE FUNDAMENTARE

privind necesitatea, oportunitatea și potențialul economic a proiectului „Construirea de insule ecologice digitalizate supraterane-Runda I” 

În cadrul Planului Național de Redresare și Reziliență (PNRR), conform Ghidului specific aferent Componentei 3-Managementul deșeurilor, INVESTIȚIA I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea SUBINVESTIȚIEI I1.B.- Construirea de insule ecologice digitalizate, managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile în cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva –cadru privind deșeurile (Directiva 2008/98/CE modificată prin Directiva (UE) 2018/851).
         Obiectivul componentei C3: MANAGEMENTUL DEȘEURILOR reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

        Obiectivul general îl reprezintă accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.
        Obiectivul specific îl reprezintă dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

Având în vedere prevederile art.60 lit.h) din OUG nr.92/2021 privind regimul deșeurilor, potrivit căruia autoritățile administrației publice locale au obligația de a asigura spațiile necesare pentru colectarea separată a deșeurilor dotarea acestora cu containere specifice fiecărui tip de deșeu, în municipiul Timișoara este necesară amplasare/construirea de insule ecologice digitalizate pentru colectarea selectivă pe cinci fracții a deșeurilor.

Potrivit art.30 alin.4 din actul normativ mai sus menționat, persoanele fizice  au obligația  să depună deșeurile  provenite din gospodărie, pe tipuri, în sistemul de colectare separată a deșeurilor municipale gestionate de operatorii  economici prevăzuți în Legea 101/2006, republicată.

În vederea  depunerii cererii, în cadrul mecanismului de accesare a fondurilor europene aferente PNRR pentru INVESTIȚIA I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea SUBINVESTIȚIEI I1.B.- Construirea de insule ecologice digitalizate:
Necesitatea și oportunitatea obiectivului de investiții 
NECESITATEA :
            În  municipiul Timișoara, colectarea separată a deșeurilor de la populație se realizează prin puncte de colectare amplasate pe domeniul public, în vecinătatea imobilelor de tip condominiu, dodate cu pubele de 240 litri, din material plastic, cu capac acționat manual și roți pentru deplasare, care deseori sunt vandalizate nefiind securizate. Toate încercările asociațiilor de proprietari de asigura recipientele pentru colectarea deşeurilor menajere şi reciclabile pentru a nu putea fi utilizate de persoanele străine asociaţiei, în vederea respectării legislației în vigoare și a actelor normative locale, nu au avut un rezultat pozitiv. 
            Colectarea separată este unul dintre etapele esențiale ale unui management modern al deșeurilor menajere, în vederea transformării lor în produse utile. În principal, categoriile de deșeuri menajere care se colectează separat sunt: deșeuri de hârtie/carton, plastic, metale, sticlă.
Municipiul Timișoara este membru în cadrul Asociației de Dezvoltare Intercomunitară Deșeuri Timiș (ADID Timiș), constituită în scopul înfiinţării, organizării, reglementării, finanţării, exploatării, monitorizării şi gestionării în comun a serviciilor de salubrizare de pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului.
În cadrul ”Sistemului integrat de management al deșeurilor în județul Timiș, funcționează stația de sortare, investiție a SC Retim Ecologic Service SA realizată cu fonduri proprii și fonduri de mediu, operată în prezent de către SC Compania Locală de Termoficare COLTERM S.A. –în insolvență. 

În conformitate cu Planul Județean de Gestionare a Deșeurilor pentru Județul Timiș (2020-2025), aprobat prin HCJT nr.191/31.08.2021, până în anul 2024 stația de sortare Timișoara va funcționa în condițiile actuale ( o linie de valorificare energetică și o linie de sortare deșeuri reciclabile).

Modul în care se realizează colectarea și transportul deșeurilor municipale generează o serie de probleme :
· nu se colectează toate deșeurile reciclabile separat (hârtia/cartonul, plasticul, metalul și sticla) conform prevederilor legale în vigoare;
· majoritatea cantităților de deșeuri colectate sunt eliminate direct pe depozitul conform de la Ghizela, fără a fi tratate, ceea ce a condus la creșterea de la un an la altul a cantităților de deșeuri depozitate;
        Potrivit art.17 alin.5 din OUG nr.92/2021 privind regimul deșeurilor, „Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, după caz, au următoarele obligaţii:

a) să asigure colectarea separată cel puţin pentru deşeurile de hârtie, metal, plastic şi sticlă din deşeurile municipale, să stabilească dacă gestionarea acestor deşeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate;
b) să atingă un nivel de pregătire pentru reutilizare şi reciclare de minimum 50% din masa totală generată, minim pentru deşeurile de hârtie, metal, plastic şi sticlă provenind din deşeurile menajere sau, după caz, din alte surse, în măsura în care aceste fluxuri de deşeuri sunt similare deşeurilor care provin din gospodării;
c) să atingă, până în anul 2025 un nivel minim de pregătire pentru reutilizare şi reciclarea deşeurilor municipale de 55% din masă;
d) să atingă, până în anul 2030 un nivel minim de pregătire pentru reutilizare şi reciclarea deşeurilor municipale de 60% din masă;
e) să atingă, până în anul 2035 un nivel minim de pregătire pentru reutilizare şi reciclarea deşeurilor municipale de 65% din masă; ”
          Prin achiziția insulelor ecologice digitalizate propuse în cadrul acestui proiect, Municipiul Timișoara urmărește să atingă țintele stabilite prin actul normativ mai sus enunțat.
 OPORTUNITATEA
            Prin intermediul componentei C3- MANAGEMENTUL DEȘEURILOR din cadrul Planului Național de Redresare și Reziliență (PNRR) se urmărește accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

         În conformitate cu prevederile art.17 alin.5 lit.h) din OUG nr.92/2021 privind regimul deșeurilor, autoritățile administrației publice locale au obligația să implementeze, cu respectarea prevederilor Ordonanţei Guvernului nr. 21/1992 privind protecţia consumatorilor, republicată, cu modificările şi completările ulterioare, instrumentul economic „plătește pentru cât arunci” (PPCA). Cea mai bună  soluție pentru implementarea (PPCA) este colectarea separată, pe tip de deșeu, în recipient de anumite volume, cu o frecvență de colectare variabilă. plăteşte

Eco-insulele finanțate prin Planul Național de Redresare și Reziliență pot contribui  la implementarea instrumentului economic „plătește pentru cât arunci” (PPCA).
Municipiul Timișoara intenționează  să depună o cerere de finanțare în cadrul mecanismului de accesare a fondurilor europene aferente PNRR pentru INVESTIȚIA I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea SUBINVESTIȚIEI I1.B.- Construirea de insule ecologice digitalizate, pentru construirea a 100 insule ecologice digitalizate supraterane încasetate cu containere de 1.1 metri cubi  (mc), în vederea respectării prevederilor OUG nr.92/2021 privind regimul deșeurilor.
 Potrivit prevederilor art.33 din OUG nr.92/2021 privind regimul deșeurilor, autoritățile administrației publice locale ale unităților administrativ-teritoriale trebuie ca până la 31 decembrie 2023 să organizeze colectarea separată şi reciclarea la sursă a biodeşeurilor sau colectarea separată a acestora fără a le amesteca cu alte tipuri de deşeuri.

În conformitate cu prevederile art.1 alin.3 din Legea nr.181/2020 privind gestionarea deșeurilor nepericuloase compostabile, autorităţile administraţiei publice locale trebuie să implementeze sistemul de colectare separată a deşeurilor biodegradabile, să extindă colectarea separată din uşă în uşă a biodeşeurilor în mediul urban, dublată de implementarea schemei „plăteşte pentru cât arunci“.

Activitățile sprijinite în cadrul investiției 

Prin intermediul acestei măsuri vor fi sprijinite activități/acțiuni specifice pentru înființarea și dotarea de insule ecologice digitalizate (ansamblu de containere), pentru următoarele fluxuri de deșeuri colectate separat: deșeuri de hârtie și carton, deșeuri de plastic și metal, deșeuri de sticlă, deșeuri biodegradabile, deșeuri reziduale.
Se vor achiziționa  un număr de 100 de insule ecologice digitalizate supraterane Tip 1 încasetate cu 5 containere de câte 1.1 metri cubi (mc) pentru toate cele 5 fracții: biodegradabil, rezidual, sticlă, plastic și metal, hârtie și carton.
Pentru fiecare insulă ecologică digitalizată va fi asigurat un număr de 200 de cartele de acces. Achiziționarea de cartele suplimentare cade în sarcina beneficiarului.
Insulele ecologice digitalizate supraterane nu necesită lucrări de construcții-montaj.
Regimul juridic al terenurilor pe care vor fi amplasate insulele ecologice digitalizate supraterane
Insulele ecologice digitalizate supraterane pot fi amplasate pe orice tip de sol.
Insulele ecologice digitalizate supraterane se vor amplasa în zonele de blocuri,  pe terenurile proprietatea Municipiului Timișoara, urmând să deservească  un număr de 200 locuitori.
Pentru amplasamentele propuse există căi de acces auto și/sau alei ce conduc la căile de acces auto. Amplasamentele respectă criteriile  legale privind distanța de amplasare, în conformitate cu prevederile Ordinului Ministrului Sănătății nr.119/2014 pntru aprobarea  Normelor de igienă și sănătte public privind mediul de viață al populației, cu modificările și completările ulterioare. 
Conform Ghidului, în cazul insulelor ecologice supraterane, reprezentantul legal al solicitantului, își asumă, prin declarație pe proprie răspundere că investiția va fi amplasată în zonele de blocuri situate pe raza Unității Administrativ teritoriale beneficiare.
Descrierea succintă a proiectului
Potrivit Ghidului, insulele ecologice sunt compuse dintr-un ansamblu de containere pentru colectarea separată a deșeurilor, subterane sau supraterane, protejate anti-vandalism și împotriva accesului neautorizat, dotate cu acces digitalizat pentru persoanele fizice arondate, modul GSM pentru transmisie date, bază de date privind beneficiarii serviciului și interfață de facturare pentru toate UAT-urile beneficiare. Datele sunt agregate și utilizate într-un sistem digital, instrument principal de monitorizare și raportare. Sunt colectate informații privind volumele și tipurile de deșeuri colectate precum și persoanele care introduc deșeurile în containere.
Operarea insulelor ecologice digitalizate va fi realizată de către serviciul specific de salubritate din cadrul primăriei sau de către operatorul de salubritate desemnat la nivelul UAT la momentul finalizării proiectului de investiții.
Insulele ecologice digitalizate sunt destinate pentru următoarele fluxuri de deșeuri colectate separat: deșeuri de hârtie /carton, deșeuri de plastic, deșeuri de metal, deșeuri de sticlă, biodeșeuri, deșeuri reziduale.
Investiția propusă trebuie să fie în conformitate cu prevederile cuprinse în Planul Județean de Gestionare a Deșeurilor pentru Județul Timiș (2020-2025) în ceea ce privește  colectarea separată a deșeurilor menajere, pentru următoarele fracții colectate separat: deșeuri de hârtie /carton, deșeuri de plastic, deșeuri de metal, deșeuri de sticlă, biodeșeuri, deșeuri reziduale.
POTENȚIALUL ECONOMIC
             În cadrul proiectului  se propune achiziția a 100 bucăți insule supraterane Tip 1 încasetate cu 5 containere de câte 1.1. metri cubi (mc). Prin implementarea proiectului va crește rata deșeurilor reciclate/valorificate, respectiv se vor reduce cantitățile de deșeuri municipale eliminate prin depozitare, ca urmare se va reduce și contribuția municipiului Timișoara cauzată de neîndeplinirea obiectivului anual. Obiectivul anual de reducere a cantităților de deșeuri  municipale  eliminate prin depozitare prevăzut  la art.9 alin.1 lit.p) din OUG nr.196/2005 privind Fondul pentru mediu, cu modificările și completările ulterioare,  este de 60%.
             La art. 9 alin.1 lit.p) din actul normativ mai sus menționat, se stipulează: „o contribuţie de 50 lei/tonă, datorată de unităţile administrativ-teritoriale sau, după caz, subdiviziunile administrativ-teritoriale ale municipiilor, în cazul neîndeplinirii obiectivului anual de reducere cu procentul prevăzut în anexa nr. 6 a cantităţilor de deşeuri eliminate prin depozitare din deşeurile municipale, plata făcându-se pentru diferenţa dintre cantitatea corespunzătoare obiectivului anual şi cantitatea efectiv încredinţată spre reciclare şi alte forme de valorificare”.
               Indicatorii apelului de proiecte
· Nr. Insulelor ecologice digitalizate  înființate și operaționale;
· Cantitatea de deșeuri reciclabile colectate separat și reciclate;

· Cantitatea de deșeuri biodegradabile colectate separat și reciclate; 

	Rezultate
	Număr la începutul implementării proiectului
	Număr la finalul implementării proiectului
	Ținta

	Insule ecologice digitalizate înființate și operaționale 

Nr.
	0
	100
	100

	Cantitatea de deșeuri reciclabile colectate separat și reciclate 

Kg
	4.526.080
	4.752.384
	4.752.384

	Cantitatea de deșeuri biodegradabile colectate separat și reciclate 

Kg
	0
	1.728
	1.728



Raportat la indicatorii proiectului, în anul 2021, cantitățile de deșeuri colectate separat, sortate, valorificate/reciclate și depozitate, de pe raza municipiului Timișoara sunt cele înscrise în tabelul de mai sus (sursa: Adresa nr.50197/19.09.2022 a Administrației Fondului pentru Mediu). 
            Valoarea investiției
            Valoarea  maximă eligibil  a unei insule Tip 1 încasetate cu 5 containere de câte 1.1. metri cubi (mc), finanțată prin PNRR, este de 10.000 Euro, fără TVA x 100 bucăți =1.000.000 EURO, fără TVA, respectiv 4.919.500 lei fără TVA.
Valoarea maximă eligibilă a proiectului „Construirea de insule ecologice digitalizate supraterane-Runda I”, pentru  100 insule supraterane încasetate cu containere de 1.1. metri cubi (mc) este în cuantum de 1.000.000 EURO, fără TVA, echivalent a 4.919.500 lei fără TVA. Conform Ghidului de finanțare, cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021. 

Alte informații

Perioada de implementare a activităților proiectului nu poate depăși 30.09.2024
ADMINISTRATOR   PUBLIC                                                                         ȘEF SERVICIU                                                                                                                                                                                                      
           Matei CREIVEAN                                                                                      Camelia BOBEI

  CONSILIER
                                                                                                                                   Adina PANC                                     

